Alfontso infantearen hilobia

Alfontso Gaztelako infantearen hilobia arkosolio foemako hilobi-monumentua da Mirafloresko kartusian kokatua, bertako elizaren Ebanjelioaren aldean, ezkerretan. Bertan, Alfontso Gaztelako infantea datza. Gaztelako Joan II.a erregearen eta bere bigarren emaztearen, Elisabet Portugalgoaren, semea. Gil de Siloek egin zuen eskultura. 

 Historia 
Alfontso Gaztelakoa 1468ko uztailaren 5ean hil zen, Cardeñosan (Avila, Gazrela), hamalau urte zituela. Hasiera batean infantearen gorpua San Francisco de Arévaloko monasterioan lurperatu zuten. 1492an, bere arreba Elisabet Katolikoa erreginaren aginduz, gorpuzkiak Mirafloreseko kartusiara eraman zituzten.

Elisabet erreginak enkargu zabala egin zion Kartusian sortzeko Gil de Siloe eskultoreari: anaiaren hilobiaz, bere gurasoentzako hilobi bikoitza, eta haien irudien parean, erretaula nagusi aberats bat. 1492an Alfontso infantearen hilobiaren eraikuntza amaitu zen, eta urtebete geroago, 1493ko abuztuaren 2an, Joan II.aren eta Elisabet hilobiaren eraikuntza amaitu zen. Hilobi hauetako gorpuzkien elkarren arteko ahaidetasuna genetikoki frogatu zuten 2006ko ikerketa batean. Ikerketa horretan infantearen hilkutxa ere aztertu zuten, intxaurrondo zurez egina.
Deskribapena
Hilobiari horman toki egiten dion arkosolioa arku konopial batek errematatzen du. Angrelatutako arkua da, landare-motiboz apainduta dago. Gaztela eta Leongo erreinuko armarriari eusten dioten aingeruen irudiak daude, eta gainean duen Done Mikel goiaingeruaren irudia. Arkosolioari ezker-eskuin markoa jartzen diote lurretik abiatzen diren bi zutabek, eta hauek gainean apal bat daukate. Pilastretan apostolu eta santuen irudiak daude, eta goian Deikundea irudikatzen duen erliebe bat.

Arkosolioaren barruan, Alfontso Gaztelakoaren estatua, otoitzean belauniko. Infantek larruzko txanoa darama bizkarrean zintzilik, perlaz eta harribitxiz apaindua. Aurpegiak hil zenean zuena baino adin handiagoa iradokitzen du. Begirada elizako erretaila nagusira zuzentzen da.

Belauniko oparo apaindutako kuxin baten gainean dado infantea, eta aurrean oihal aberatsez estalitako belaunaulki bat dauka., irudia janzten duen trajearen antzera. Eskultura honen azpian dago hilobia propio, zokalo baten gainean, zeina landare-motiboekin eta lau lehoirekin apainduta dagoen, eta hiru paneletan banatuta. Erdiko panelean, Gaztela eta Leongo erreinuko armarriari eusten dioten bi aingeru, eta alboko paneletan, berriz, infantearen zenbait morroi.

 Iruditegia 

 Erreferentziak 

 Kanpo estekak 

Kategoria:Mirafloresko kartusia
Kategoria:Arkosolioak